**Cenník elektriny pre firmy a organizácie**

 **dodávateľa HEC Services II s.r.o.**

 **(neregulovaných koncových odberateľov mimo domácnosti)**

 **platný od 1. januára 2025**

Cenník je určený koncovým odberateľom elektriny mimo domácnosti, ktorí odoberajú elektrinu za cenu nepodliehajúcu cenovej regulácii (nie sú zraniteľnými odberateľmi s právom na dodávku elektriny za cenu regulovanú úradom podľa osobitného predpisu) a majú uzavretú s dodávateľom zmluvu o združenej dodávke elektriny na dobu určitú alebo na neurčitý čas.

**Prehľad sadzieb**

**FIX**

je jednotarifná sadzba, ktorá umožňuje jednoduchý spôsob výpočtu nákladov za dodávku elektriny.

**SPOT**

je jednotarifná sadzba, ktorá zahŕňa dynamický spôsob výpočtu nákladov za dodávku elektriny.

**Spoločné ustanovenia**

1. Ceny uvedené v tomto cenníku platia do vydania nového cenníka alebo do jeho zmeny, podľa podmienok uvedených v Zmluve.

2.Cena za dodávku elektriny v sebe zahŕňa cenu za nákup elektriny, cenu za prevzatie zodpovednosti za odchýlku a cenu za obchodnú činnosť dodávateľa a pozostáva:

• z mesačnej platby za odberné miesto,

• z ceny za jednu kWh odobratej elektriny v príslušnej tarife.

Cena za dodávku elektriny v sebe nezahŕňa ďalšie platby, ktorých povinnosť úhrady vyplýva zo všeobecne záväzných právnych predpisov alebo rozhodnutí orgánov verejnej moci, a to najmä:

• cenu za distribúciu elektriny vrátane prenosu elektriny a strát pri prenose a distribúcii elektriny, ani ostatné položky uvedené v platnom cenníku PDS ( PMDS ),

• tarifu za systémové služby, tarifu za prevádzkovanie systému, spotrebnú daň, poplatok do Národného jadrového fondu a DPH.

Uvedené položky sú pre každé odberné miesto fakturované osobitne v súlade s platnou legislatívou.

3. Za každý začatý deň fakturovaného obdobia sa vyfakturuje 1/365 (v prestupnom roku 1/366) súčtu dvanástich mesačných platieb za odberné miesto / obchodného partnera.

4. Odpočet určených meradiel vykoná PDS ( PMDS ) na konci fakturačného obdobia. Pri zmene ceny dodávanej elektriny v priebehu fakturačného obdobia bude na účely fakturácie novej ceny použitý stav určený PDS (a PMDS ) podľa prevádzkového poriadku.

Všetky ceny súvisiace s dodávkou elektriny a ostatných služieb nájdete na webovom sídle dodávateľa.

**CENNÍK ELEKTRINY**

|  |  |  |
| --- | --- | --- |
| Sadzba | Stála mesačná platba Eur/OM/mesiac | JednotarifEur/MWh |
| FIX | 1,50 | 124,35 |
| SPOT | 1,50 | \* dynamická cena  |

OM – odberné miesto

\* Dynamická cena - Cena za dodávku elektriny bude pozostávať z priemernej váženej spotovej ceny, ktorá je v danej hodine ocenená hodinovou cenou elektriny na dennom trhu SR organizovanom spoločnosťou OKTE, a.s. a dodávateľských nákladov vo výške XX €/MWh ( obchodné tajomstvo). Spotová cena je pravidelne zverejňovaná na internetových stránkach OKTE, a.s., pričom ako podklad pre fakturáciu sa použije cena uvedená v mesačnej správe o dennom trhu (Mesačná správa o DT) pre príslušný mesiac fakturácie, ktorá je verejne dostupná na adrese htpps://okte.sk/sk/kratkodoby-trh/zverejnenie-udajov/mesacna-sprava-o-dt/. V prípade, že sa umiestnenie príslušných hodnôt denného trhu zmení, resp. sa zmení názov Mesačnej správy o DT, dodávateľ pre stanovenie ceny použije príslušné hodnoty zo zodpovedajúceho dostupného umiestnenia.